na čo ešte myslieť?
tieto odporúčania týkajúce sa rovnováhy medzi živinami tvoria nevyhnutný základ zdravého stravovania, na ktorom je možné ďalej stavať. jednou z mimoriadne dôležitých nadstavieb je sezónne stravovanie = preferencia lokálnych potravín podľa toho, ktoré práve dozrievajú. vďaka tomu dochádza ku zladeniu živín s potrebami organizmu, ktoré sa v rôznych ročných obdobiach líšia. sezónne stravovanie však pri výbere potravín nekončí. jeho prirodzenou súčasťou je napríklad na jar aj mierny pôst. Ďalšou nadstavbou zdravého stravovanie je protizápalová strava = celosvetovo uznávaný trend v stravovaní zameraný na doplnenie živín nevyhnutných na boj so zápalmi, elimináciu neprimeraných reakcií imunitného systému a obnovu vnútornej rovnováhy v organizme.
sezónne stravovanie znamená konzumáciu čerstvých produktov v období roka, kedy je prirodzene dozreté a pripravené na zber. to znamená jesť napríklad jahody v júni, paradajky v auguste a tekvice v októbri. práve vtedy je totiž výživná hodnota týchto potravín najvyššia, na rozdiel od dovážaných potravín, ktoré si vyžadujú skorý zber a chemické ošetrenie, aby produkt vydržal prepravu.